કેવિન સ્પેસીની આ જાહેરાતના ગણતરીના કલાકોમાં જ નેટફ્લીક્સે તેની છેલ્લી પાંચ સિઝનથી અત્યંત લોકપ્રિય બનેલી ‘હાઉસ ઓફ કાર્ડ્ઝ’ ને આવતા વર્ષે આવનારી તેની છઠ્ઠી સીઝન બાદ બંધ કરવાનો નિર્ણય જાહેર કરી દીધો હતો. હાઉસ ઓફ કાર્ડ્ઝનો આત્મા તેનું મુખ્ય પાત્ર ફ્રેન્ક અન્ડરવુડ રહ્યું છે જેને કેવિન સ્પેસીએ ભજવ્યું છે. સ્પેસીને ફ્રેન્ક અન્ડરવુડનું પાત્ર ભજવવા માટે પ્રતિષ્ઠિત એમી અવોર્ડ પણ મળી ચૂક્યો છે. નેટફ્લીકસે જો કે પોતાના નિવેદનમાં એમ નથી કહ્યું કે તે સ્પેસીના એકરારને લીધે શો બંધ કરવા જઈ રહ્યું છે પરંતુ તે આ એકરારથી દુઃખી જરૂર છે એમ જરૂર જણાવ્યું છે.